Mormoni 'čiste' Hollywood (23/2/03) - 2003-02-04
Video tvrtke iz Utaha kompjutorskim editingom uklanjaju nasilje, seks i prostote iz najpoznatijih američkih filmova. Je li to cenzura?
Male video-tvrtke iz savezne države Utah stvaraju Hollywoodu velike probleme. U Utahu, konzervativnoj državi na krajnjem zapadu Amerike, žive Mormoni, koji iz vjerskih razloga ne žele gledati filmove sa mnogo nasilja, seksa i vulgarnim riječnikom. Dvanaestak tvrtki lociranih u državi Utah, većinom u vlasništvu članova mormonske crkve, uključilo se u akciju uklanjanja prostota, scena seksa i nasilja iz najgledanijih hollywoodskih filmova. Ova rastuća industrija je rasplamsala žestoku bitku između hollywoodskih filmaša i tvrtki koje "prekrajaju" njihove filmove. "Ubacite DVD sa svojim omiljenim filmom, izaberite razinu filtriranja sadržaja i uživajte u filmu. Na vama da odredite što želite vidjeti, a što ne" - ovako svoje proizvode reklamiraju video-tvrtke iz konzervativnog Utaha. S kompjuterskim programom nazvanim "Filmska maska", "odstranjuje" odrezane udove mrtvaca iz scene eksplozije. Krv koja curi iz rane postaje - pomoću kompjuterskog "editinga" - nevidljiva. je na ovaj način "isproducirao" više od stotinu hollywoodskih hitova - i to u nekoliko verzija: postoji verzija "za odrasle", "za tinejdžere", pa čak i verzija "za djecu". Još jedna tvrtka iz Utaha, koristi tradicionalniju tehniku montaže da bi izbacila neprilične prizore i riječi s videa i DVD-a. Tvrka iznajmljuje tako "očišćene" filmove putem interneta i preko stotinu videoteka po Sjedinjenim Državama. Predsjednik Clean Flicksa John Dixon kaže da posao ide odlično: "Ne samo u Utahu, već po cijeloj Americi ljudi su za ovo vrlo zainteresirani." Zainteresirani su i hollywoodski filmaši, koji s bijesom gledaju kako tvrtke za prekrajanje filmova u zadnjih nekoliko godina uzimaju maha. Međutim, ne postoje propisi koji bi filmskih redateljima pomogli da zaustave rad puritanskih čistača. Sindikat režisera i nekoliko velikih hollywoodskih studija tužili su desetak tvrtki koje - po njihovom mišljenju - cenzuriraju filmove. Glasnogovornica sindikata Carol Stodill kaže da se time narušavaju autorska prava i umjetnički integritet: "To što oni rade je krivo. Oni zarađuju na krađi tuđih ideja, tuđih filmova." Kao primjer, navodimo slučaj , koji je "obradio" film Stephena Spielberga, Saving Private Ryan. "Interesanto je da smo na tom filmu izvršili preko 200 zahvata, a da je time trosatni film skraćen za samo 4 minute" - kaže jedan od producenata iz Utaha. Međutim, Carol Stodstill tvrdi da su upravo te minute ključne za film: "Scena iskrcavanja se smatra jednim od najboljih prikaza onog što se dogodilo tog dana a sad netko pokušava izmjeniti upravo ono što je režiser Steven Spilberg pokušao prikazati a to su strahote rata." Režiseri i hollywoodsa studija već desetljećima prekrajaju svoje filmova za prikazivanje na televiziji i u putničkim avionima ali zadržavaju kontrolu nad promjenama. Brian Hunt je korisnik usluga videoteke . Upravo je iznajmio nekoliko filmova za svoju obitelj. "Postoje mnogi filmovi koje bih želio vidjeti ali oni sadrže ili golotinju ili riječnik koji je meni i mojoj supruzi prevulgaran, i ne želimo da ih naša djeca gledaju. Jako mi se sviđa ideja da možemo doći do filmova u kojima su ti problemi za nas već riješeni" - objašnjava Brian Hunt. Suprostavljene strane će imati svoje prvo ročište sljedećeg mjeseca na Okružnom sudu u saveznoj državi Colorado.